Seinere himmelbrev har ofte omtrent samme form og innhold. De er stilet til en navngitt person og har et budskap som må gjøres kjent. Ofte handler det om konkrete synder, for eksempel nettopp brudd på helligdagsbudet. Brevene kan mane til omvendelse og true med Guds straff, men lover også velsignelse og salighet til den angrende, botferdige eieren av brevet og den som sprer innholdet videre.